Hei !

Bestemor Karen Sofie voks opp på Nedre Nigard Skurdal på Harpefoss og her vart det etter kvart ein syskenflokk på 12 ungar. Foreldrene var odelsjenta Kari på Nedre Nigard Skurdal og naboguten Ola som voks opp på Øvre Nigard Skurdal. Eg har i lengre tid hatt lyst til å få vite meir om denne syskenflokken, men det var ikkje mogleg å koma inn på garden før ny eigar overtok i 2021. Året etter tok eg kontakt med den nye eigaren, Mikael Granslåen Rolstad, som er son til eigaren av nabogarden Øvre Nigard Skurdal. Eg vart godt mottatt og fekk høve til å sjå om eg fann spor etter slekta.

Eg har vore på fleire besøk og dette har resultert i mye dokumentasjon i form av bilder, brevkopiar mm. Noe av dette er lagt ut på nettstaden geni.com (som fleire i slekta har adgang til), men det meste av materialet har eg scanna og lagra som pdf-filer på eigen pc. Dette materialet er bilder av gravsteinar, bilder av slektningar, kopi av brev (over 60 brev mellom Hans O og Ole Johannes i perioden 1902-1922), bilder av postkort, samling av lærebøker på folkeskulen, kopi av skrivebøker tilh Anna og Karen Sofie, kopi av rundskriftsboka og dagboka til Mathias mm.  

Det er ikkje alltid like lett å lesa handskrifta til Hans O og det er derfor ikkje alt eg forstår i brevvekslinga mellom Hans O og Ole Johannes. Dersom ein tek seg god tid, så forstår ein det meste. Eit av breva er veldig spesielt, her har Hans O brukt brevarket dobbelt ved at han skreiv andre delen av brevet på tvers av skrifta i den første delen.

Av syskenflokken på tolv har eg funne mest dokumentasjon om Hans O, Ole Johannes, Karen Sofie og Anna, medan det er lite eller ingen dokumentasjon om dei andre.

Materialet eg har vil eg gjerne dele med dei som er interessert i slektshistorie og ein måte å gjera dette på er at dykk sender meg ein minnepinne som eg returnerer opplasta med innsamla dokumentasjon.

